CELEX: 32022D0735
Language: lt
Date: 1652313600000
Title: Tarybos sprendimas (BUSP) 2022/735 2022 m. gegužės 12 d. kuriuo iš dalies keičiamas Sprendimas (BUSP) 2021/1200, siekiant paankstinti dabartinio Europos Sąjungos karinio komiteto pirmininko įgaliojimų termino pabaigą ir paankstinti kito Europos Sąjungos karinio komiteto pirmininko paskyrimą

2022 5 13   
               
               
                  LT
               
               
                  Europos Sąjungos oficialusis leidinys
               
               
                  L 136/106
               
            
         TARYBOS SPRENDIMAS (BUSP) 2022/735
         2022 m. gegužės 12 d.
         kuriuo iš dalies keičiamas Sprendimas (BUSP) 2021/1200, siekiant paankstinti dabartinio Europos Sąjungos karinio komiteto pirmininko įgaliojimų termino pabaigą ir paankstinti kito Europos Sąjungos karinio komiteto pirmininko paskyrimą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 240 straipsnį,
         atsižvelgdama į 2001 m. sausio 22 d. Tarybos sprendimą 2001/79/BUSP dėl Europos Sąjungos karinio komiteto įsteigimo (1), ypač į jo 3 straipsnį,
         kadangi:
         
                     (1)
                  
                  
                     pagal Sprendimo 2001/79/BUSP 3 straipsnio 1 dalį Europos Sąjungos karinio komiteto (toliau – Karinis komitetas) pirmininką turi skirti Taryba Karinio komiteto, kuris susitinka gynybos vadovų lygiu, teikimu. Pagal to sprendimo 3 straipsnio 2 dalį Karinio komiteto pirmininkas skiriamas trejų metų kadencijai, jei Taryba nenusprendžia kitaip;
                  
               
                     (2)
                  
                  
                     Taryba Sprendimu (BUSP) 2018/297 (2) paskyrė generolą Claudio GRAZIANO Karinio komiteto pirmininku trejų su puse metų laikotarpiui nuo 2018 m. lapkričio 6 d. Taryba Sprendimu (BUSP) 2021/1200 (3) pratęsė generolo Claudio GRAZIANO, kaip Karinio komiteto pirmininko, įgaliojimų terminą iki 2022 m. gegužės 31 d.;
                  
               
                     (3)
                  
                  
                     2021 m. gegužės 19 d. Karinio komiteto posėdyje gynybos vadovų lygiu buvo rekomenduota Karinio komiteto pirmininku trejų metų laikotarpiui paskirti generolą Robert BRIEGER, kuris pakeis generolą Claudio GRAZIANO;
                  
               
                     (4)
                  
                  
                     Taryba Sprendimu (BUSP) 2021/1200 paskyrė generolą Robert BRIEGER Karinio komiteto pirmininku laikotarpiui nuo 2022 m. birželio 1 d. iki 2025 m. gegužės 31 d.;
                  
               
                     (5)
                  
                  
                     2022 m. balandžio 25 d. generolas Claudio GRAZIANO informavo COREPER apie tai, kad jis nebegali eiti Karinio komiteto pirmininko pareigų nuo 2022 m. gegužės 15 d.;
                  
               
                     (6)
                  
                  
                     todėl generolo Claudio GRAZIANO, kaip Karinio komiteto pirmininko, įgaliojimų pabaigos terminas turėtų būti paankstintas iki 2022 m. gegužės 15 d., o generolo Robert BRIEGER, kaip Karinio komiteto pirmininko, paskyrimas atitinkamai turėtų būti paankstintas iki 2022 m. gegužės 16 d.;
                  
               
                     (7)
                  
                  
                     todėl Sprendimas (BUSP) 2021/1200 turėtų būti iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2021/1200 iš dalies keičiamas taip:
            
                        1)
                     
                     
                        1 straipsnis pakeičiamas taip:
                        
                           „1 straipsnis
                           Europos Sąjungos karinio komiteto pirmininko generolo Claudio GRAZIANO įgaliojimų terminas pratęsiamas iki 2022 m. gegužės 15 d.“;
                        
                     
                  
                        2)
                     
                     
                        2 straipsnis pakeičiamas taip:
                        
                           „2 straipsnis
                           Generolas Robert BRIEGER skiriamas Europos Sąjungos karinio komiteto pirmininku laikotarpiui nuo 2022 m. gegužės 16 d. iki 2025 m. gegužės 31 d.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. gegužės 12 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 27, 2001 1 30, p. 4.
         
            (2)  2018 m. vasario 20 d. Tarybos sprendimas (BUSP) 2018/297, kuriuo skiriamas Europos Sąjungos karinio komiteto pirmininkas (OL L 56, 2018 2 28, p. 33).
         
            (3)  2021 m. liepos 19 d. Tarybos sprendimas (BUSP) 2021/1200, kuriuo pratęsiamas Europos Sąjungos karinio komiteto pirmininko įgaliojimų terminas ir paskiriamas sekantis Europos Sąjungos karinio komiteto pirmininkas (OL L 259, 2021 7 21, p. 6).